તમે આ પ્રાઇસ શા માટે ન ચૂકવી શકો એની બહુ વાતો ન કરો. વાટાઘાટમાં ચુપકીદી બહુ મોટું શસ્ત્ર બની શકે છે. તમારી કિંમત કહીને ચૂપ થઈ જાઓ. ઘણા લોકો પોતાની પ્રાઇસ બોલીને પછી એ બાબતે બચાવ કરવા માંડે છે, જેને લીધે તેમની વાટાઘાટની તાકાત ઓછી થઈ જાય છે. સેલ્સપર્સનને જ પોતાની પ્રાઇસને વાજબી ઠેરવવાની કોશિશ કરવા દો. આવી સ્થિતિમાં ઘણી વાર તેઓ પોતાની પ્રાઇસને વાજબી ઠેરવવા મથતા રહે છે અને અંતે તમારી પ્રાઇસમાં સહમત થઈ જાય છે.